ان الحمد لله تعالى نحمده ونستعين به ونستغفره ونعوذ بالله تعالى من شرور انفسنا وسيئات اعمالنا من يهد الله تعالى فلا مضل له. ومن يضلل فلا هادي له واشهد ان لا اله الا الله وحده لا شريك له
واشهد ان محمدا عبده ورسوله اللهم صل على محمد وعلى ال محمد كما صليت على ابراهيم وعلى ال ابراهيم في العالمين انك حميد مجيد وبارك على محمد وعلى ال محمد
كما باركت على ابراهيم وعلى ال ابراهيم العالمين انك حميد مجيد من اداب اهل العلم قولهم لا يجوز ان يتكلم المفضول في حضرة الفاضل فانا بعتزر من الشيخ انني ساتكلم
طبعا قالوا لا يجوز ان يتكلم المفضول في وجود الفاضل في البلد في المجلس انا يعني ارتكبت شيئا عظيما فارجو ان يسامحني الشيخ آآ هذه المحاضرة رغما عني اصولية يعني لن اتكلم في نص الحديث
ولا في معانيه لانني في المرة الماضية سألت سؤالا في حديث ابن عباس الذي افتتح به البخاري رحمة الله عليه كتاب الرقاب قال حدثنا المكي ابن ابراهيم قال حدثنا عبد الله ابن سعيد ابن ابي هند
عن ابيه عن ابن عباس رضي الله عنهما ان النبي صلى الله عليه وسلم قال نعمتان مغبون فيهما كثير من الناس الصحة والفراغ ده اول اسناد في الكتاب ثم سن
بعد هذا الاسناد بقوله وقال عباس العنبري حدثنا صفوان بن عيسى عن عبدالله بن سعيد بن ابي هند عن ابيه قال سمعت ابن عباس يقول نعمتان اي مثلهم وكنت سألت سؤالا قلت يعني روى البخاري الحديث اولا
عاليا حديث رباعي رباعي يعني بين البخاري وبين النبي صلى الله عليه وسلم اربعة قال حدثنا المكي بن ابراهيم اخبرنا سعيد بن ابي هند عن ابيه عن ابن عباس ان النبي صلى الله عليه وسلم يبقى الساد ده ايه؟ اسناد رباعي
لان البخاري له سلاسيات نبهنا عليها قبل ذلك. في مجالس ماضية ده اول اسناد. اربعة وبعدين الاسناد التاني قال وقال عباس العنبري عباس بن عبدالعظيم العنبري اخبرنا صفوان بن عيسى
عن عبدالله بن سعيد بن ابي هند عن ابيه عن ابن عباس. يبقى اسناد ايه خماسي ايهما اعلى رباعي ولا خماسي؟ الرباعي الرباعي اعلى كل ما الوسائط تزيد بينك وبين النبي صلى الله عليه وسلم يبقى اسمه اسناد نازل
عندنا حاجة اسمها العالي والنازل العالي ان تقل عدد الوسائط بينك وبين النبي صلى الله عليه وسلم كما قلنا ما لك الامام مالك يقول حدثني نافع عن ابن عمر يبقى بينه النبي صلى الله عليه وسلم كم؟ اتنين يبقى اعلم البخاري
اعلى اسناد عند البخاري تلاتة ان يقول مسلا حدثنا مكي بن ابراهيم عن يزيد بن ابي عبيد مولى سلمى بن كعن سلمة. او يقول حدثنا محمد بن عبد الله الانصاري عن حميدة
عن انس ده اسناد ثلاثي والعلماء علماء الحديث كانوا يحرصون غاية الحرص على العلو كل ما يكون آآ بينك وبين النبي صلى الله عليه وسلم واحد ادركت القرون الفاضلة يكون اتنين ها تلاتة
تمام اعلى اسناد في الكتب الستة بيني وبين النبي صلى الله عليه وسلم عشرة والامام النسائي روى حديثا في سننه بينه وبين النبي صلى الله عليه وسلم عشرة وقال لا اعلم اسنادا اطول من هذا
بيني وبين النبي صلى الله عليه وسلم عشرة في الكتب الستة ده في النسائي بس انما بقية الكتب اللي اسناد رباعي او خماسي او سداسي او سباعي كده يعني طيب
كان علماء الحديث يحرصون على العلو حتى يعني لو الاسناد ضعيف علو زي ابن ماجة له ثلاثيات برضه ابن ماجة ولكنها كلها ضعيفة والترمذي عنده اسناد واحد ثلاثي بس اللي عنده ثلاثيات فقط من الكتب الستة البخاري
فكانوا يحرصون العلو ويفرون من النزول طالما يقدر يوصل للعلو ما ينزلش طب البخاري هنا ده اسناد رباعي وبعدين ثناه باسناد خماسي ما هي العلة يا ترى؟ تحدي باحث في الموضوع
طيب العلة هقول الاسنادين وعايز واحد يخلي باله من الفرق بين الاسنان النادي الاول آآ ابو عبدالله عايز بعد كده سبورة عشان برضه هنحتاج ان احنا نشتغل في الرياضة يعني. ان شاء الله. اه قال في الاسناد الاول حدثنا المكي
ابن ابراهيم اخبرنا عبدالله بن سعيد بن ابي هند عن ابيه عن ابن عباس ان النبي صلى الله عليه وسلم قال سمعتان تاني وقال عباس العنبري حدثنا صفوان بن عيسى
عن عبدالله بن سعيد بن ابي هند اتفقوا في مين عبدالله بن سعيد بدأ الاتفاق آآ سعيد عبد الله بن سعيد بن ابي هند عن ابيه سمعت ابن عباس حد راح يشوف فرق
ها انا عايز حد يرفع صوته بس ايه ماشي مش هنعول عليها قوي ها ايوة هو ده الفرق. ده الفرق عبدالله بن سعيد بن ابي هند عن ابيه اللي هو سعيد بن ابي هند
الاسناد المكي الاولاني قال عن ابن عباس الاستاد التاني قال سمعت ابن عباس طب ايه الفرق بقى حدوتة طويلة اوي مش هادخل فيها لكن فمضطر ان انا يعني ازكر شيئا من ذلك
البخاري له شرط في صحيحه ومسلم الشيخ التاني اللي بيقول عليهم الشيخان ها؟ له شرط اخر لم ينص البخاري على شرطه ونص مسلم على شرطه مسلم افتتح كتابه بخطبته التي اودع فيها شرطه في اختيار الروايات
فاصبح البخاري له شرط ومسلم له شرط علماؤنا المتقدمون بالنظر في تصرفاتهم في النقد عرفنا شرطه اللي هو شرط البخاري انه لا يقبل رواية راو عن راو. انا عايز يعني مش عايز حد في المجلس يسرح
عايز تسرح ضاعت منك حلقة مش هتفهم اللي بعديها خلي بالك ان دروس الاصول ميزتها انها دقيقة مهمة انا عارف ان كثير من الحاضرين ليسوا من المتخصصين في علم الحديث انا فاهم كده
لكنني احب ان احدث ثقافة حديثية لدى العوام اقصد بالعوام غير الدارسين لعلم الحديث. مش العوام اللي هم عشان ما فيش حد يسيء الظن بي. لما نقول للعوام يعني غير الدارس
تمام وانا جربت هذا قديما. يعني من الفين وخمسة كده في قناة الناس كنت بدرس برضه في علم الحديث احيانا. سبحان الله! بارك الله عز وجل في هذه المجالس حتى العوام كانوا يقابلوني. وانا في صلاة الجمعة
يقولوا لي انت كده وصلت للمعضل. ايه اللي بعديه؟ استغرب ان واحد من العوام يقول لي المعضل مسلا وليه كنت بحاول ابسط اوي العلم وايسره جدا جدا حتى يفهموا اقل انسان في الدنيا
رجاء ان تكون عند المسلمين ثقافة حديثية. ليه؟ لاني خسرنا كثيرا جدا بضياع ثقافة حديثه عند العوام صاروا يقبلون الموضوع والمنكر والباطل وبتاع بقي الخطيب يطلع على المنبر قال رسول الله مسلا
آآ اياكم وخضراء الدما مسلا قالوا وما خضراء الدماء؟ قال المرأة الحسناء في المنبت السوء. طب ده حديث مكذوب واحد كدب على النبي الف حديث على النبي وقال ان النبي قاله. المؤمن كيسهم فاطن مسلا
اهو يقول لك قال رسول الله صلى الله عليه وسلم الجماعة المنابر عمالين يقولوا اي حاجة بيقروها في الكتب والعوام طبعا بيسمعوا وخلاص لو كان عند المسلمين يقظة حديثية ما قبلوا هذا
كانوا على الاقل يسألوا الخطيب على المنبر او الشيخ على على الكرسي. الحديد ده صحيح ولا لأ ده انت جبته منين مين اللي رواه؟ ده اقل اضعف الايمان يعني اقل حاجة يعمل كده. يقول له مين الرواة وهل صحيح ولا لأ؟ حتى اخي لو قال له صحيح خلاص آآ
مسئوليته انتهت مسئوليته ذهبت يعني انا اول اول ما بدأت افهم علم الحديث كحديث قصة حكيتها قبل ذلك ولكن لا بأس من اعادتها ففي الاعادة افادة كنت بصلي خلف الشيخ عبدالحميد كشك رحمة الله عليه وده كان يعني اشهر الواعظين في زماني
وانتفعنا به كثيرا وخلانا نحب الدين يعني يمكن ما اتعلمناش من الشيخ عبدالحميد رحمة الله عليه. لكن احببنا الاسلام من كلامه يعني فجر عاطفة الحب في نفوسنا بنقول عليه ده الحضانة. قبل ما تطلع تتعلم في المدارس والعلم وكده. المهم
كان دايما يعني الاحاديس بتاعته رحمة الله عليه ضعيفة. من قرر موضوعة ليه؟ لانه كان بيقرأ من كتاب احياء ليوم الدين الغزالي. والكتاب ده كما قالوا ليس على بسيط الارض اكثر كذبا منه. معظم احاديث احياء علوم الدين كاذبة
تتصدى الحافظ زين الدين العواقلي لهذا الكتاب ونقد الاحاديث بتاعته في الحشي وازاي يوم الدين لازم تنزر للحاشية تحت. بتاع العراق. اذا قال رسول الله صلى الله عليه وسلم انزل شف العراق قال ايه؟ العراق احد علماء الاحاديث الكبار. شيخ
محافظ ابن حجر المهم اكتشفت هذا بعد كده يعني لما آآ في جمعة من الجمع آآ كان بيخطب عن فضائل ابي بكر الصديق رضي الله عنه وذكر الحديث الاتي ان الله يتجلى يوم القيامة للناس عامة وتجلى لابي بكر خاصة
كنت انا بقى ايه بدأت ايه يعني آآ انقط كده حاجات في علم الحديث فبدأت يعني آآ اسأل نفسي. الحديث ده صحيح. لان تجلي الله عز وجل ده حاجة مش بسيطة يعني
الحاجة البسيطة فانت لما تجلل ابي بكر خاصة ده اجل مناقب ابي بكر اذا صاح الحديد يعني الفار لعب في عيبي قلت ده صحيح ولا ضعيف وبعدين قعدت ادور في الكتب في المكتبات. يا جماعة ما فيش احاديث كتب عن
حديس ضعيف الموضوع. المهم قعدت ادور ادور لحد ما وقفت على كتاب المنارة المنيف في الصحيح والضعيف لابن القيم رحمه الله قعدت افتش في الكتاب لقيت ابن القيم بيقول عليه موضوع مكذوب يعني
وانا بقى كنت خلاص دخل في دماغي بقى ان ما فيش لا بد من التنبيه على الكذب على النبي عليه الصلاة والسلام فتجرأت والشيخ عبدالحميد رحمة الله عليه كان عنده درس بعد صلاة المغرب يومين تلاتة في الاسبوع
فقلت خلاص اروح احضر الدرس انبهه خلي بالك انا كنت في في هذا الوقت في سنة تانية في الكلية يعني شاب صغير يعني يعني حاجة شامخ يعني وبالنسبة لي انا كان حاجة كبيرة جدا يعني رحمة الله عليه
وهو كذلك يعني هو كبير رحمة الله عليه المهم رحت ايه بدري شوية عشان الحق انا عارف الجمع بيبقى سحوب الحق الشيخ. فرحت لقيت عشرة سبقوني. فقلت وما عشرة عاشر من الشيخ ببعيد
خلاص ده عشرة مش كتير يعني الشيخ صلى وبدأ يدي الدرس بعد الدرس الناس يروحوا يسلموا عليه ويقبلوا على ايده وبتاع وانا كمان عملت زيهم رحت سلمت عليه قبلت على ايده
وانا بارتعد انا بقى ايه ما بكلم الشيخ يعني هغلطه قلت له يا شيخنا انت قلت في الجمعة اللي فاتت حديس كزا وكزا الحديث اللي انا قلته والحديس ده ابن القيم بيقول عليه انه كذب
غير صحيح قال لا بل صحيح صحيح قلبي وقع. ده انا رايح اصلا من قبل ما اتكلم مش عارف اقف يعني. قال لي لأ بل صحيح سكت قال لي طب ليه يعني؟
ما يبقاش صحيح. هو شوية على ابو بكر؟ الثانية اثنين اذ هما في الغرب ومش عارف ايه وقعد يعدد في مناقب ابي بكر وانا هقول ايه؟ ما فعلا ما عنديش كلام اقوله
ابن القيم قال وخلاص وانا قلت زي ابن القيم بيقول وبعدين قال لي كلمة واحدة هي اللي خلتني اتعلم علوم الاسلام على رأسها الحديث قال يا بني تعلم قبل ان تعترض
زي ما يكون جاب شاكوش وضربني على دماغي تصببت عرقا ومشيت وانا خزيان كأنما ديك نقرني انت عارف نقص الديك في المنام بموتة ازا واحد شاف الديك نقره الله المستعان يعني عمر بن الخطاب قال رأيت ديك النقرني ولا ثلاث نقرات ولا
لا اراه الا بين يدي اجلي مات بعد تلاتة. تلات تيام هم بيفسروا كده الديك نقرة الديك بموت يعني. فقلت بقى ايه عليه العوض انا رحت في داهية والكلام ده وما نمتش بقى
كنت طالب في الجامعة الحمد لله كنت بطلع من التلاتة الاوائل على الكلية لا يصدني هذا عن طلب الحديث يعني وطلب العلم قعدت ادور بقى واسأل زمايلي بقى مين اللي الشيخ اللي بيعلم العلوم ويشرح الفقه والحديث دلوني انذاك على الشيخ محمد نجيب المطيع رحمه
رحمة الله عليه حضرت عنده بقى في بيت الملايو بيت طلبة ماليزيا ناحية ميدان العباسية في آآ القاهرة يعني المهم فصار من ذلك الوقت لابد ان انا يعني اتعلم علوم الحديث على وجه الخصوص
وعلوم الاسلام اللي هي تابعة لعلم الحديث المهم يعني انا يعني باحب ان انا يعني ابصر الجماهير بالاصول بطريقة بسيطة جدا يسيرة جدا مش بسيطة يسيرة جدا. بحيس ان يبقى عنده وعي
اذا سمع اي حد بيتكلم في الدين او ينسب كلاما الى النبي صلى الله عليه وسلم فده يعني آآ انا باقدم مقدمة المقدمة الطويلة دي بس عشان ايه ما فيش حد يستقتل الدرس اللي انا هاقوله
آآ الاسناد العالي عند العلماء مطلوب تقليل عدد الوسائط قلت لكم الحديث الاسناد التاني معلق نازل نازل قلنا نازل ليه عشان سعيد بن ابي هند قال سمعت ابن عباس البخاري
وكثير من العلماء وده مذهب اكثر العلماء المتقدمين كانوا لا يقبلون رواية راو عن شيخه الا اذا ثبت لهم انه قال سمعته ولو مرة يقبل بعد كده العنعمة بتاعته. العناعنة ان يقول في التحديث عن
من اسمها ادوات التحمل يعني انتم في المجلس دلوقتي وانا بتكلم لو حد فيكم حد يقول الكلام بتاعي في مجلس تاني. هيقول ايه حدثنا ابو اسحاق مسلا خلاص انا قلت حاجات
عن ائمة هيقول حدثنا ابو اسحاق عن فلان حدثنا ليس لها الا موضوع واحد من بؤ الودنك ولا لها كلام موضوع تاني لأ من فمي الى اذنك ده موضوعها الوحيد
الصيغة دي حدثنا انبأنا اخبرنا قال لي سمعت كل دي تدل على المباشرة في السماع فلو سمع غير مباشر يبين الوسيلة اللي سامعة بها. طب ما انت ممكن تسمعني في شريط كاست
ولو قلت سمعت انت مش كداب تمام؟ ولكن ده اسمه تساهل هل انت سمعتني انا؟ طبعا في شريط منتشرة في الدنيا مسلا اي واحد في بلاد الله خلق الله هيقول سمعت ابا اسحاق يقول كذا وكذا. طب هو لقيني
رآني لأ لكن قالوا سمعت وهو مش فعلا سمع طب يعمل ايه في الحالة دي ؟ يقول سمعت ابا اسحاق في شريط تسجيل يبين الوسيلة اللي سمع بها لاني سمعته كده مجردة يعني من فمي الى اذنك
تمام طيب لو قلت عن واش كادير لو واحد في المجلس ده قال عن رسول الله صلى الله عليه وسلم انه قال كداب لأ مش كداب لكن لو قال سمعت رسول الله يقول
كداب في قص وشه سامع منين؟ هو فين والنبي عليه الصلاة والسلام فين؟ او قال سمعت البخاري يقول مسلا يبقى كداب على طول لكن عن لها وجهين زي العملة ملك وكتابة
تمام وجه فيها اتصال وجه فيها انقطاع يبقى عن تحتمل الاتصال وتحتمل ايه؟ الانقطاع. لكن ما تقدرش تكدب اللي بيقول عنه ليه؟ لها وجه انقطاع وصدق فيه ذلك والوجه التاني الاتصال
زي ما مسلا آآ ابو صالح زكوان يقول عن ابي هريرة ما هو تلميز ابو هريرة هو لازم يقول سمعت ابا هريرة امتى اقبل عن عمة اي حد زي كده؟ البخاري بيقول لو صرح مرة واحدة
عن اي راوي في اي حديس وقال سمعت فلانا يقول ده شرط البخاري وشرط عويق وغويط ضيق شرطه ولذلك كتابه اصح كتاب على وجه الارض فعله انسان اصل الجماعة الغجر اللي عمالين يشتموا في البخاري ويقولوا البخاري في احاديث مكتوبة وموضوعة
لما يسمعوا البخاري اصح كتاب بعد كتاب الله يقول لك كانه كتاب الله. لأ الكلام ده مش مزبوط. البخاري فيه اغلاط وفيه مش عارف ايه. هو انا قلت لك البخاري
في كتاب الله عشان ترد علي ولا قلت اصح كتاب بعد كتاب الله اي جهد فردي لانسان انا لا اسوي بين اي كتاب وبين القرآن القرآن لا يأتيه الباطل من بين يديه ولا من خلفه. نقل بالتواتر الجمعي
الجيل ينقله عن الجيل. مش واحد عن واحد عن واحد الجيل بالكامل. ينقله عن الجيل فلما نقول للبخاري اصح كتاب بعد كتاب الله اي اصح جهد بشري لانسان بعد كتاب الله عز وجل
بسبب ايه؟ ان البخاري ضيق شرطه. فاصبح دخول الخلل ضعيف يعني اديكم مثال اقربه المفهوم رجل صاحب شركة. قال انا عايز الف مهندس اتقدم له عشر تلاف انا عايز الف بس
فقلت الف مهندس دفعة اتنين وتمانين سقطت الف الفين تلاتة مش هيتقدم الا دفعة ايه ؟ اتنين وتمانين اه وعايز يبقى معه دكتوراه برضو سقطت شوية والدكتوراه تكون مسلا من برلين
قمت مسقط لي شوية برضو لسة العدد الفين مسلا وانا عايز الف وعايزه يكون معه مرتبة شرف كمان شوية افضل اضيق اضيق اضيق اضيق لما العشر تلاف يصرفها على الالف
البخاري عمل كده في الحديس مش اي كلام يقبله ولا اي رواية يقبلها لأ قال انا شرطي في قبول الحديث وتصحيح الحديث انه كيت وكيت وكيت خلاص البخاري ضيق شرطه. شرط مسلم ايه بقى
قال مسلم كل رجل كل راوي تعاصر مع اخر كان عايش معه في نفس العصر وكان جائزا وكان جائز ممكن لقاؤه طب ما احنا تقريبا كلنا ادركنا الشيخ الالباني وابن باز وابن عثيمين وعبدالرزاق عفيفي وسيد سابق ادراك الناس دول كلهم
شفناهم لقيناهم سمعنا منهم جلسنا تحت ارجلهم ما حصلش اما الالباني مات سنة الف ربعمية وعشرين مسلا يعني مسلا عشرين سنة ولا حاجة ولا واحد بواحد وعشرين سنة فادركناه لكن هل لقيناه
لأ لم نلقاه. اذا مش كل واحد عاصر انسانا لقيه تمام ده كده الشبط ده واسع اوي. يجري فيه اسد مسلم ضيقه بقى بس ديقه بايه بانه قال جائز ممكن
ممكن يجوز زي المسل اللي ضربته ولا يمكن جائز انك تروح للشيخ الالباني تركب طيارة وتروح له ولا مش جاهز؟ جائز. لكن ممكن لأ مش ممكن. ما عنديش فلوس مشغول بتاع اي حاجة
فقرن مسلم الجواز بالامكان. مش اي جائز وقرار ازا كان في عصر واحد طب ما الدنيا كلها عايشة في عصر واحد ولم يلق احد احدا منها قال لك جائز بس وجائز ممكن لقاؤه. فده قال لك دي المعاصرة البينة
كمصري عن مصري شامي عن شامي مكي عن مكي عايشين في نفس البلد. ها بصري عن بصري وهكذا ده القيد اللي مسلم عمله. مع قيد اخر وهو ان يكون بريئا من التدليس
ما يكونش بيدلس انا هذكر نوع واحد من التدليس التدليس ستة انواع اذكر نوع واحد بس انتم هتهدموه جدا اول ما انا اعرفه التعليم غامض على غير اهل التخصص. لكن انا هاسهله جدا بالنسبة لكم
اللي هو تدليس الاسناد الاسناد ان يروي الراوي عن شيخه الذي سمع منه ما لم يسمع منه احنا في المجلس المجلس ده بيحضره جمهرة من الناس فلان وفلان وفلان وفلان
خلاص بيحذروا مسلا زيد حضر المجلس يبقى تلميزي ولا لأ تلميزي كل مجلس باليه قدامي يبقى لقيني وسمع مني جا له مشوار لازم سفر يسافر بقى في اي بلد من البلدان وانا مستمر في عقد المجالس
انا لا اتوقف التلميز عنده اي شغلانة بتاع ما حضرش مجلس او اتنين المجلس او اتنين ده انا قلت فيه احاديس هل زيد الذي سافر لاي شغل له سمع مني المجلسين دول مسلا
لأ. طب انا قلت في المجلسين دول احاديث وهو ما سمعهاش طب عايز يسمعها يعمل ايه يروح له مع لواحد زميله حضر يقول له ايه الشيخ قال ايه المجلس اللي فات يقول له قال كزا وكزا وكزا
فيقوم وهو يعمل ايه يقول زيد يقول حدثني عمرو عن ابي اسحاق نزل ولا طلع نزل بقى بيني وبينه واسطة حلو كده بيني وبينه واسطة. فيزعل بيقول بقى انا اللي قاعد له على طول وقارفه في عيشته ودايما وشي في وشه اروي عنه نازلا
بيني وبين واحد سقط الواحد ده يا جدع ويدخل على الشيخ على طول بيقول ايه عن ما تقولش حدثني لان انت ما كنتش حاضر. لو قال حدثني يبقى ايه؟ يا كداب. فهو يقول عن فلان
ايه اللي عمله؟ اسقط زميله ورفيقه من ايه؟ من الاسناد وقام طالع للشيخ بيعان ازا التدليس المدلس لازم يستخدم صيغة عن عشان يروي ما يقدرش يقول لا حدثني ولا سمعت ولا رأيت ولا قال لي ولا الكلام ده خالص
المعنى كده مفهوم ولا فيه صعوبة؟ مفهوم يبقى نعيد للتعريف تاني. ان يروي الراوي عن شيخه الذي سمع منه يروي عنه ايه بقى ما لم يسمع منه ليه؟ كان كان مسافر كان مريضا اي حاجة من العوارض اللي بتعرض للايه؟ للناس
فمسلم بقى قال لك جائز ممكن فقرن الجواز بالامكان لقاؤهما مع البراءة من التدليس لازم يقول حدثني الذي يقول سمعت تمام؟ اكثر المتأخرين يعني يمشون شرط مسلم. ولكن الحقيقة المتقدمون على شرط البخاري
نرجع بقى انا اه ارجو ما اكنش تقيل ورزل وبقول كلام مش مفهوم انا باحاول لو حد مش فاهم يقول لي انا مش فاهم وانا مش هطلعه من المجد ده الا فاهم الحديث مية
خلاص هذا شرطي عليكم. قل مم ابليس اللي من النوع ده هل هو جائز كل التدليس لا يجوز لكن يخف تدليس عن تدليس في الحرمة. حتى وان كان يثق في الطالب اللي اخد منه من سيدنا
حتى حتى لو كان واثق من التلميذ اللي اخذ من شيخه؟ حتى لو كان واثق. اهو دلسوا السلام في مدلسون تدليسه كعدم تدليسه يدلس زي ما يدلس. لانه ما كان يدلس الا عن ثقة متقن
وعرفنا الوصفة اللي اسقطها زي حميد الطويل وهنتكلم عن حميد في الساعة هتخلص مش مش هنقدر نتكلم عن حميد الطويل النهاردة. كنماذج جبتها من البخاري عشان تفهموا البخاري ده سلطان زمانه
البخاري ده حاجة فوق اوي انا بقول الكلام ده حتى يستحي من يتكلم في البخاري او يقول البخاري في حديس مكذوب ولا موضوع ولا الكلام ده. اختشي على دمه لا
لما هاذكركم بعض نماذج كيف تصرف البخاري فيها. المهم آآ كل التدليس الستة انواع محرمة آآ يعني يعني ممنوعة بلاش تقول محرمة الا نوع واحد محرم اسمه تدريس التجويد او التسوية هبقى اقوله لكم بعد كده. طيب
عايزين نفهم بقى يعني ايه معلق؟ احنا فهمنا يعني ايه نازل نازل ان يقل عدد الخليل. ان ان تقل عدد ده اعلى يعني اعلى اشرف انواع العلو اللي هو الايه؟ ان
بينك وبين النبي صلى الله عليه وسلم عدد قبائل من الوسائط. اه. بص يا سيدي الاسناد لا ده انا مش هشرب ده انا هشرح الاسناد تصاعدي رأسي مش افقي. انت ابتراء افقي
مش كده؟ من اليمين للشمال. حددنا فلان عن فلان عن فلان افقي لكن هو في الحقيقة رأسه في الحقيقة رأس رأس كده مش افقي كده رأس ازاي هتقول حدثني فلان
صباحت عشرين تلاتين سنة لفوق قال حدثني علان طبعت كمان تلاتين اربعين سنة وانا تمانين سنة كمان لفوق. حددها ان ترتان تفضل تقع طال الا اما توصل للنبي. يبقى بتطلع
تطلع مش بتمشي افقي لا الاسناد رأسي كده حلو كده طيب من صوباعي لده ايه دي دي لدي ده اسناد متصل متصل يعني ايه يعني ما فيش فراغات فيه خلاص
ده اسناد رأسي هنقسمه طبقات كل طبقة راوي عبارة عن عدد من السنين يعني دي طبقة لحد هنا نعملها طبقة وهنا نعملها كمان طبقة وطبقة تالتة وطبقة رابعة يعني المسافة دي اربع طبقات اربع مسافات كل مسافة تلاتة سنتي
كل تلاتة سنتي هيسموهم طبقة يعني ايه شرط الحديث الصحيح عشان نقول هذا حديث صحيح طبعا علم الحديس كله من اوله لاخره عشان التعريف ده هو ما اتصل انا هاقول التعريف زي ما المحدثون يقولونه. وبعدين هافصصه زي ما قلنا ايه في مسألة
هو ما اتصل سنده بنقل العدل الضابط عن بنقله هو ما اتصل سنده بنقل العدل الضابط عن مثله من غير شذوذ ولا علة. يبقى كم شرط خمسة ده عشان تقول ده حديس صحيح
ما اتصل سنده اتصل يعني يعني الراوي سمع من شيخه وشيخه سمع من شيخه شيخ شيخه شيخ شيخ شيخه لحد ما تصل للنبي صلى الله عليه وسلم. كله يقول حدثني سمعته زي اول
اول حديس في البخاري اول حديس البخاري في كتاب بدء الوحي انما الاعمال بالنيات قال حدثنا الحميدي قال حدثنا سفيان بن عيين قال حدثنا يحيى بن سعيد الانصاري قال سمعت محمد ابن ابراهيم التيمي قال سمعت علقمة ابن وقاص الليثي قال رأيت عمر بن الخطاب على المنبر
يقول سمعت رسول الله صلى الله عليه وسلم يقول يا ايها الناس او ايها الناس او انما الاعمال بالنيات. ادي اول حديس في البخاري سمعت سمعت رأيت خلاص حدثني ده اول اسناد
ده اتصال السند السند هو ايه؟ جملة الرجال الذين يسندون اليك الكلام عشان كده ايه احد تعاريف الاسناد التعريف اللي انا بقوله ده. وده اسهلهم يعني حد قال لي كزا كزا. مين قال لك
اقول له انا اسند الكلام الى فلان ما ليش دعوة انا بريء من الكلام ده. انا سمعته من فلان فاسند الكلام اليه او احال العهدة عليه قال مش انا اللي قلت ده فلان ده اسمه الايه؟ الاسناد من المسند
انت عارف المسند لما تحطه كده وتقعد تسني عليه ضهرك ها الضهر ده اسمه المتن الدار ده اسمه المتن لان هو عصب الانسان لو ضهره حصل له حاجة يخل صريعا. عشان كده الحديس اسمه المتن
المتر والضهر يعني اذا اتصال الاسناد يعني ايه يعني كل شيخ سمع من شيخ وكل راوي سمع من شيخه منتهى الايه؟ الاسناد طيب ما ممكن ابو لمعة عن ابو لمعة عن ابو لمعة قال سمعت ابا لمعة. كلهم كدابين
لأ قال لك لأ مش اي حد يتكلم. لابد ان يكون عدلا عدلا اي دينا فاضلا صالحا مش يجي لي واحد فاسق ويروي لي واقبله عشان كده قال لك ايه
ما اتصل سنده بنقل العدل يشترط في الناقل او الراوي او المتحدس ان يكون عدلا العدل الضابط. الضابط يعني مش ضابط في البحرية ولا الداخلية. لأ الضابط اي الحافظ ضبط الكلام
مم ضبطه يعني حفزه مية مية مش هيهرش بقى ويقول له اتهيأ لي انا اهتيالي. لأ اهتيالي دي بقى يدخل في ايه مع اخواته سيء الحفز والجماعة دول هنتكلم عنهم واحنا ماشيين في البخاري يعني مش كل حاجة محاضرة كاملة
يبقى ما اتصل سنده بنقل العدل والعدل ده فيه كلام كتير يعني مسلا لو واحد لابس شورت ومشي كان مالك يسقط روايته. مخروم المروءة يقول لك حد يلبس شورت ويمشي
ما عندكش دم؟ ما عندكش خشن؟ ما عندكش مروءة؟ ازاي تمشي بشورت ده ده الكلام ده ايامنا كان عندهم ما فيش شرطة ولا حاجة واخد بالك يعني آآ شف اللي زي ده يقول لك لا مش هروي عنه. مش هاخد منه حديس. داء العدل. الضابط قلنا انه حافظ. خلاص
طيب عن مثله احنا قلنا في اتصال السند راوي عن شيخه عن قال سمعت فلان وفلان قال سمعت لا. لازم دول يكونوا زي بعض محدث عد ضابط عن عدل ضابط عن عدل ضابط عن عدل ضابط لحد ما يوصل للنبي عليه الصلاة والسلام. او لمن انتهى اليه الاسناد. سواء كان صحابي تابعي اي
تحدي يعني من غير شذوذ ولا علة انا هسيب دي على جنب لان دي بقى ايه يعني حدوتة كبيرة جدا يعني طيب احنا كده فهمنا اول شرط من شروط الصحة ايه
اتصال السند حلو كده؟ فكل قادح في الاتصال اسمه ضعيف مش انا اشترطنا كده. فلان يقول سمعت فلانا وفلان يقول حدثني فلان. حدثني فلان حدثني فلان طيب ده اسناد اهو متصل
حدثني فلان عن فلان عن فلان ده متصل اهو من اول قوادح الحديث المتصل المعلق اللي انا بقى ايه عايز اشرحه بس كان لازم اقدم هذه المقدمة عشان وانت داخل على المعلق تفهم يعني ايه المعلق
المعلق ما حذف خلي بالك لو نمت مني مش هتفهم الكلمة اللي بعديها ما حذف راون او اتنين او تلاتة او اربعة او السند كله بشرط ان يكون الحذف على التوالي
ما تمشيش على سطر وتسيب سطر. لأ كله على بعضه تمام خلينا ناخد ما حذف راو بس من اسنادي ده اسناد متصل خلاص؟ هنحذف راو منه هنعمل كده المسافة الفاضية دي الراجل اللي حزفناه
صح كده؟ ده ايه بقى؟ بس المعلق ما حذف راو من مبدأ اسناده او اتنين او تلاتة او اربعة او الاسناد كله بشرط ان يكون الحث عليه على التوالي. طب لو مشينا على سطر وسبنا سطر
ده اسمه ايه؟ المنقطع. احسنت. اسمه المنقطع ما اسمهوش المعلق ما اسموش المعلق. اذا المعلق ما حذف راو من مبدأ اسناده. طب حديث انما الاعمال بالنيات اللي انا قلت اسناده دلوقتي
لو حبينا نعلقه انا قلت البخاري لو حب يعلقه هنا. قال حدثنا الحميدي سفيان يحيى محمد ابن ابراهيم علقمة آآ عمر ابن الخطاب رضي الله عنه البخاري يقول ايه قال سفيان
شيخ الحميدي هل البخاري يقدر يقول حدثنا سفيان؟ ما يقدرش لم يلقه ما قابلش فلان النوعية خالص. مات سفيان بدري تمام؟ يبقى ما يقدرش يقول. فيقول ايه؟ اما قال سفيان او عن سفيان
ده يبقى ايه؟ البخاري ادى الرواية كما ايه؟ وما حصلوش حاجة. ما فيش حد يقدر يتهمه طب واحد يقول لي انت عندك مشكلة دلوقتي عباس ابن عبدالعظيم العنبري شيخ البخاري
شيخ البخاري فما فيش حاجة حزفت ليه تقول معلق؟ بصوا بقى ليه البخاري بيعلق ؟ اصلا ندخل في اصل التعليق ليه بيعلق ؟ بيروي احاديث ما سمعهاش بنفسه سواء كان عن شيوخه او شيخ شيوخه مسلا او اي حاجة
قال لك ارجع لعنوان الكتاب. عنوان الكتاب بتاع البخاري احنا درجنا على ان نقول صحيح البخاري بس ده مش اسمه اللي البخاري عمله قال اسم بقى الجامع لانه جمع احاديس كتيرة
الطهارة والصلاة والزكاة والقتال والجهاد والادب اسمه الجامع عشان كده الصحيح لانه لم يودع في هذا الا صحيحا الجامع الصحيح المسند المسند اللي هو قال فيه حدثني فلان عن فلان عن فلان. هو ده شرط الكتاب
لو اللي ما يقولش فيه حدثني او ما يجيبش اسناده يبقى ليس على شرطه ليس على شرطه ها يبقى الجامع الصحيح المسند المختصر. من ايام رسول الله صلى الله عليه وسلم وسيرته وسننه الى اخره. يبقى البخاري
عمل تلات اوصاف او اربع اوصاف لكتابه قال الجامع الصحيح المسند المختصر المختصر زي ايه؟ زي النهاردة المصحف مسلا تتفنن الناس في عمل احجام للمصحف. في مصحف الجيب ومصحف السيالة ومصحف المش عارف ايه ومصحف مصحف
تهجد وبتاع احجام فالبخاري قال لك انا احفظ ستمائة الف هختار من الستمية الف دول الفين ونص مسلا مش هجيب كل حاجة على شرطي الذي تركه على شاطئه كثير جدا
جدا الحاكم النيسابوني في المستودع حاول يعمل الكلام ده وكان افلح في جزء وآآ لم يفلح في اجزاء كثيرة من آآ تعقبه آآ استدراكه على البخاري ومسلم لكن البخاري قال انا مش عايز الف كتاب عشرة خمستاشر مجلد ما تعرفش تشيلهم وانت مسافر
يبقى صعب عليك فهعمل لك حاجة كده تزكرة ها ومش هاطول عليك يعني كلام النبي صلى الله عليه وسلم في كافة الابواب فكان من حرصه ان يختصر فلو المعلق المعلقات اللي هي ايه؟ كلام الصحابة والتابعين وتابعيهم
والائمة المتبوعين. لو حب يصل الى كل واحد من هؤلاء بسند كان البخاري بقى ضعف ضعف ما هو موجود الان فده على خلاف شرطه هو ما كانش عايز يطول الكتاب. قلت له لازم انت عايز تاخده معك وتسافر هتشدد ازاي؟ فيقول لك انا هعمل لك مجلدين بس عشان تقدر تاخدهم معك
فلاجل اختصار الكتاب لم يذكر اسناد المعلقات الحاجة التانية يعلق حتى يمهد لما يريده من الاحاديث التي اوردها في الباب انا قلت لكم في في مرة ماضية البخاري يترجم احيانا بعلامة اداة استفهام. يقول وهل
يفتي هل يقضي او يفتي وهو غضبان مش احنا قلنا الكلام ده للمجلس الماضي لما يقول هل يبقى المسألة فيها خلاف طيب رأي البخاري ايه في الموضوع ده هل يا ترى يقضي وهو غضبان
ولا لأ طب يفتي وهو غضبان ولا لأ فجاب الاول حديث ابي بكر قال لابنه لما ولي القضاء اني سمعت النبي صلى الله عليه وسلم قال ليقضين حكم بين اثنين وهو غضبان. يبقى رأي البخاري في المسألة القاضي يقضي غضبان ولا لا
لأ او يفتي وهو غضبان جاب لك حديث ابي مسعود البدري شكى واحد وقال له بيطول علينا وانا كده ان ابو مسعود قال ما غضبي في موعظة غضبي في هذا. يبقى يجوز ان يفتي وهو غضبان ولا لا
يجوز ازا البخاري رأي البخاري انه يفرق بين القضاء والفتوى القضاء لا يجوز وهو غضبان. الفتوى ممكن وانت زعلان تفتي تمام كده طيب ايش عرفك ان ده رأي البخاري؟ الاحاديث اللي جابها تحت التبويب. مش احنا قلنا الترجمة الترجمة والمترجم والمترجم له الترجمة الكلام اللي البخاري بيقوله باب كذب
المترجم البخاري. المترجم له النصوص اللي حطها تحت التبويب. بابه كذا ويجيب لك كم حديث. البخاري لما بيولد المعلقات بيسهل عليك انك تفهم هو عايز ايه من الاحاديث يعني مسلا
في باب الصلاة خلف المبتدأ والمفتون هل يجوز تصلي خلف واحد مبتدع وصاحب فتنة ولا لا يجوز اللي قال يجوز انا عارف انه قرأ وعرف لكن انا بقول لك اهو تصلي خلف مبتدع ولا لا يجوز
وده مبتدع يا جدع مبتدع تصلي خلفه ازاي الناس بيقول لك لا يجوز مصغر في المبتدأ ولا صاحب الفتنة ردعا له وزجرا له عن البدعة بتاعته وعن الفتنة بتاعته تمام؟ ازا فيه رأيين يجوز ولا يجوز
البخاري حب يعرفك هو رأيه ايه فجاب معلق قال روى الاول الحديس اللي على شرطه حدثنا فلان عن فلان عن فلان عن عثمان بن عفان جولوا قالوا له انه انك قد حدث لك ما حدث. انت عارف عثمان حصروه في الدار وقتل رضي الله عنه. وكده. فلما حصروه في الدار حبسوه في الدار
ما كانش بيطلع يصلي بالمسلمين. الجماعة ده هو امير المؤمنين وهو الامام فكان وهو بيصلي بهم. فلما حبزوه بالدار لازم ييجي واحد امام مكانه في الصلاة فقالوا له انه يصلي لنا ائمة بدعة
وضلالة والكلام ده. وقد وقع بك ما نرى فما تنصحنا قال الصلاة احسن اعمال الناس فاذا احسنوا فاحسنوا معهم واذا اساءوا فتجنبوا اساءتهم وبعدين هنا برضه الكلام ممكن يكون مغمغم على بعض الناس
البخاري وضح الكلام ده قال ايه ده المعلق بقى قال قال الحسن صل وعليه بدعته. يبقى رأي البخاري في الصلاة خلف المبتدع ايه؟ الجواز طب لو البخاري ما اوردناش المعلق ده كان ممكن نقول رأي البخاري كذا وقيل كذا وقال كذا ويحتمل كذا. لا البخاري قطع رأيه في المسألة بانه جاب معلق
واضح جدا في الدلالة على حديث على شرطه ممكن ما يكونش واضح في الدلالة عشان يبين لك رأيه في المسألة ايه اذا البخاري يورد المعلقات عن الصحابة اولا يريدها احيانا عن النبي صلى الله عليه وسلم. وعن الصحابة او التابعين وتابعيهم والائمة
مسلا ليوضح رأيه في الباب يبقى ده تاني حامل للبخاري انه يعلق يعلق اولا حتى لا يعظم الكتاب يعلق ثانيا حتى يمهد لك ان تفهم ماذا يريد البخاري طيب ده التعليق
طب بيعلق ليه عن شيوخه؟ عن شيوخه؟ عباس بن عبدالعظيم العنبري ده من اواسط شيوخ البخاري وليس له في صحيح البخاري الا هذا الموضع فقط لا غير وله موضع اخر بس مش البخاري هو الراوي. راوي الكتاب راوي البخاري هو اللي حدث عنه في آآ
في كتاب العلم في صحيح البخاري. اللي هو الفرابري محمد يوسف الفرابري هو راوي البخاري. البخاري يروى عن طريق الفرابري وغيره يعني بس الفرابري اشهر راوي عن صحيح البخاري. قال في ربي سمع مني صحيح البخاري
تسعون الف انسان لم يبق منهم الا غيري. لم يبق منهم غيري هو الوحيد اللي سامع البخاري في زمانه وسمع البخاري كما يقول تسعين الف انسان الفرابري في كتاب العلم
جاء في حديث ان الله لا ينتزع العلم انتزاعا تزعم الناس ولكن ينزعه بقبض العلماء. حديث عبدالله بن عمرو العاصي آآ بعد ما البخاري روى الحديث دهوت قال حدثني اسماعيل ابن ابي اويس آآ قال حدثني ما لك ما لك خاله خال اسماعيل
آآ عن هشام ابن عروة عن ابيه عن عبدالله بن عمرو ان الله عن النبي صلى الله عليه وسلم ان الله آآ يقبض العلم آآ لا يقبض العلم انتزاعا تزعم من الناس الحديث
بعد الحديث ده بعد ما البخاري رواه بسند اسماعيل عن مالك قال ايه مش البخاري اللي قال. قال الفرابري اللي وراه البخاري وحدثنا عباس اللواء ابن العظيم العنبري قال حدثنا قتيبة ابن سعيد
قال حدثنا جرير ابن عبدالله جرير ابن عبد الحميد عفوا الضبي عن هشام ابن عروة عن ابيه عن عبدالله بن عمرو بن العاص كده يبقى عباس ابن ابن عبد العظيم العنبري دهوه ما لوش في البخاري حديث مسند
خالص ما فيش حديس البخاري قال حدثنا عباس خالص في البخاري هو بس الموضوعين دول لعباس البخاري موضع روى عن البخاري هو اللي قاله وموضع البخاري قاله اللي هو في كتاب الرقاب
طب ليه البخاري بيعلق عن شيوخه قال لك اذا لم يسمع الحديث من شيخه في الدرس لا يثبتوا في الكتاب ده يعني انما يعبر بصيغة تدل على انه انها كانت في المذاكرة
مش في مجلس سماع فالبخاري سمع هذا الحديث من عباس في المذاكرة زيي انا وانت عمالين نذاكر مع بعض ونمتحن بعض آآ نتبارى مع بعض الكلام ده. لكن لم يسمعوا في مجلس تحديث
فاذا كان كذلك لا يقول حدثنا او قل ان يقول لا قل لا اقول لا يقول انما قل ان يقول واحيانا في المذاكرة ممكن يقول قال لي ولا يقول حدثني
ولا سمعت تغيير الصيغة عند البخاري عايز يديك فلاشة كده ان في حاجة هنا خلي بالك لما يقول قال او قال لي يبقى مش حدثني مش اختها لازم في هناك فرق. فلما ان قال عباس العنبري
قصد بالاسناد ده سعيد ابن ابي هند يقول سمعت ابن عباس ده اللي قصده بس هذا السماع وقع له باسناد نازل فذكره لاجل ذلك البخاري الطبقة الاولى من مشايخ واحيانا طبقة بعد كده. اللي بيقول حدثني فلان ممكن يروي عن واسطة عن هذا الفلان
يعني مثلا يقول حدثنا انا انا حاسس ان انا وجعت دماغكم بالله ازا حد عنده ملل ولا زهق يقول لي اقول نكتة. وانا على فكرة قلت نكتة هاقولها متعلقة بالموضوع. مش هاطلع اقول مرة كاملة
الدوحة والكلام ده. لأ هو هيجيب نكتة آآ في هذا الموضوع. المهم يعني البخاري احيانا يروي عن شيخه من كبار شيوخ مسلا وبعدين ينزل فيروي عنه زي عفان بن مسلم
ده احد مشايخ البخاري الكبار العفان ده شيخ احمد بن حنبل اللي هو شيخ البخاري يعني احمد بن حنبل شيخ البخاري وعفان شيخ احمد يبقى يبقى عفان شيخ شيخ البخاري مش كده ولا ايه؟ لا ده البخاري يروى عن عفان على طول
يقول حدثنا عفان. وبعدين ينزل يقول حدثنا علي ابن المديني قال حدثنا عفان حدثنا محمد ابن بشار قال حدثنا عفان. حدثنا شباب اللي هو خليفة ابن خياط قال حدثنا شباب
طب ما هو نزل نزل عن عفان نزل درجة هو بيروح على عفاف يحيى اجمعين مسلا ده احد شيوخ البخاري بس مش الكبار من طريقة احمد بن حنبل والجماعة دول
يقول حدثنا عبدالله بن حامد المسندي عن آآ عن يحيى بن معين طب ليه ما يقولش حداسا يحارب معنا على طول؟ تلقى هذا الحديث عن المسندي عبدالله بن محمد المسندي. مسلا عبدالرحيم بن آآ آآ محمد
ابن عبد الرحيم اسمه صاعق وده برضو هنقول نكتة في صاعقة ده. صاعقة ده لقبه. اسمه محمد بن عبدالرحيم من صغار شيوخ البخاري ليه قالوا عليه صاعقة؟ قال لك التعريف الاول
اذا حل بساحة شيخ يدعوه بل قعد. ياخد كل ما عنده من العلم ويسيبه فداس مو صاعقة زي كالصاعقة طب عليك الصاعقة اخد كل العلم اللي عنده ومشي. ده التعريف الاول
التعريف التاني ما كان يذهب الى شيخ يريده الا مات ذلك الشيخ. كأنه صعقه. تمام؟ يعني صالح جزر صالحي محمد بيسمع من الشيخ في مجلسه. الشيخ بيقول احنا كنا وصلنا للمجلس اللي فات لحد فين
هو كان المتن بتاع الحديث كان لاحد الصحابة خرز يرقي بها. يمسك خرزة كده ويقعد يرقي بها المريض يعني تمام؟ ده المتن بتاع الحديد. فالشيخ بيقولها كنا وصلنا يا جماعة قال كنا وصلنا لحديث الجزرة. هي خرزة
مش الجزرة بقى اسمه ايه؟ اسمه صالح جزر. معروف كده في في الكتب. لو قال صاحب محمد لجنة دور في الكتب ابن ابن مين؟ لكن اول ما تقول جزرة اعرف اسمه. اول ما تقول حدثنا جزرة؟ اه صالح
لكن صالح ابن مين لأ فكانوا اذا ارادوا ان يميزوه قد يميزونه بشيء زي اسماعيل ابن علي. علي دي امه هو اسمه اسماعيل ابراهيم ابن نخسة فكانوا اذا حدثوا يقول حدثنا اسماعيل بن علي
مع ان اسماعيل قال من نسبني الى امي فقد اغتابني. ومع ذلك يا اخي يقول لك اسماعيل ابن علي برضو ليه ؟ قالوا عليا لان الاسماعيلي ابن ابراهيم عدد كبير
اول ما اقول لك حدثني اسماعيل وابن ابراهيم تقول له ابن مين ابن فلان طب ابن مين؟ طب كنيته ايه لحد ما اعرفه. قال لك لشرف اسماعيل حنلزقه بامه عشان اول مريض ابن علي ما تقوليش ابن مين ابن مين
اذا نسبوه الى امه لشرفه ما يقصدوش لا يعايروه ولا كما النبي صلى الله عليه وسلم مبلان لابن رباح كان اسمه بلال بن حمامة عمار ويحك يا ابن سمية. امه سمية
تقتلك الفئة الباغية. ما هو النبي صلى الله عليه وسلم نفسه ولا نسب الصحابي لامه وابوسه ياسر كما هو معروف. ده كانت طريقة المحدثين لهم طبعا قطايب وكده. حننثرها في هذه المجالس برضه من باب التنبيه والفرفشة يعني
طيب ده اذا البخاري لما روى عن عظيم العنبري معلقا لم يسمع هذا من عبد العظيم انما اخذه منه في الايه؟ في تمام؟ وما يجيش واحد يقول لي عشان من اواسط شيوخي. طب ما البخاري يروي عن صغار الشيوخ
عن الصاعقة ده اللي احنا لسه قايلين خبر. ما هو ده من صغار شيخ البخاري. والآمولي من صغار شيخ البخاري. ومحمد ابن يحيى الذولي من صغار شيخ البخاري مش من كبار
ليه اللي مشترك معه في الاخذ عن شيوخ مشتركين كثيرين يعني فده المحاضرة بتاعة النهاردة وانا آآ اسجل يعني عايز اعتزر تاني ازا كنت يعني آآ كانت المحاضرات جافة. لكن انا في في الاصول ادرسها هكذا
ما تطلعش من المجلس الا وانت فاهم ما انتاش فاهم قل لي مش فاهم اعيد مرة واتنين وتلاتة لان انا يعني يعني يسرني انك تطلع من المجلس وانت اتعلمت شيئا جديدا لم تكن تعرفه قبل ذلك
اقول قولي هذا واستغفر الله العظيم لكم. انا لسة المجلس الجاي ان شاء الله ان عشنا يعني وجاي لنا المجلس ايه هكمل البحس ده لانه له ذيول مهمة عند البخاري
مش هتكلم في الاصول بقى اطير بجناحين في الفضاء لأ هتكلم فيما يتعلق بالصحيح البخاري جزاكم الله خير